|  |
| --- |
| **Kormányzati Személyügyi Szolgáltató Rendszer** |
| **Formátum**  | Elektronikus  |
| **Adatkezelés célja**  | A közszolgálati valamint személyügyi alapnyilvántartás célja a szolgálati jogviszonyból származó jogok gyakorlásához és kötelezettségek teljesítéséhez szükséges adatok kezelésének biztosítása a kormányzati és hivatásos szolgálati jogviszony alanyai számára.  |
| **Adatkezelés jogalapja**  | Közszolgálati tisztviselők esetében a közszolgálati tisztviselőkről szóló 2011. évi CXCIX. törvény (a továbbiakban: Kttv.) 177. § (1) bekezdése, a hivatásos állományúak esetén, a fegyveres szervek hivatásos állományú tagjainak szolgálati viszonyáról szóló 1996. évi XLII. törvény (továbbiakban Hszt.) 199. §-a, munkavállalók esetében a közszolgálati tisztviselők személyi irataira, a munkavállalók esetén a közigazgatási szerveknél foglalkoztatott munkavállalók személyi irataira és a munkaügyi nyilvántartásra, a közszolgálati alapnyilvántartásra és közszolgálati statisztikai adatgyűjtésre, valamint a tartalékállományra vonatkozó egyes szabályokról szóló 45/2012. (III. 20.) 9 §-a. |
| **Adatkezelés időtartama**  | A közszolgálati tisztviselők személyi irataira, a közigazgatási szerveknél foglalkoztatott munkavállalók személyi irataira és a munkaügyi nyilvántartásra, a közszolgálati alapnyilvántartásra és közszolgálati statisztikai adatgyűjtésre, valamint a tartalékállományra vonatkozó egyes szabályokról szóló 45/2012. (III. 20.) Korm. rendelet 12. § (5) bekezdése alapján a személyazonosító adatok a szolgálati jogviszony/munkaviszony megszűnéséig kezelhetők. Statisztikai adatfeldolgozás vagy adatszolgáltatás céljából a személyazonosításra alkalmatlan adatok továbbra is felhasználhatók. Hivatásos állomány tekintetében a Hszt. 200. § (2) bekezdése értelmében a szolgálati viszony megszűnését követő 50 évig. |
| **Érintettek köre**  | A BM kormányzati szolgálati jogviszonyban álló kormánytisztviselői és kormányzati ügykezelői, a BM munkavállalói valaminta fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 49/B. §-a alapján a BM-be vezényelt hivatásos szolgálati jogviszonyban álló személy;  |
| **Adatok forrása**  | Az érintett által bemutatott dokumentumok, illetve kitöltött adatlapok, kormányzati szolgálati jogviszony esetén a Kttv. 177. § (1) bekezdése alapján a 2. mellékletében, hivatásos szolgálati jogviszony esetén a Hszt. 203. (1) bekezdése alapján a 7. számú mellékletben meghatározottaknak megfelelően.  |
| **Kérdőíves adatfelvétel esetén a kitöltendő kérdőív**  | -  |
| **Adatvédelmi nyilvántartás azonosítója**  | Az információs önrendelkezési jogról és az információszabadságról szóló 2011. évi CXII. törvény 65. § (3) bekezdés a) pontja alapján nincs.  |
| **Adatok fajtái**  | A Kttv. 2. mellékletében, illetve a Hszt. 7. számú mellékletében meghatározott személyes adatok.  |
| **Adatokhoz való hozzáférés módja**  | Nem nyilvános, csak a Kttv. 180. § (1) bekezdésében, illetve a Hszt. 202 §-ában meghatározott személyi kör jogosult betekinteni, adatokat átvenni.  |
| **Másolatkészítés költségei**  | -  |